EAS-i e-residentsuse programmijuht Kaspar Korjus ütles ERR-i uudisteportaalile, et e-residendi kaardi andis peaminister Abele üle majandus- ja kommunikatsiooniministeeriumi side ja riigi infosüsteemide asekantsler Taavi Kotka.

Jaapanis viibiv Taavi Kotka lisas omalt poolt, et e-residentsus anti Abele Eesti poolse kingitusena, mille peaminister vastu võttis.

Kotka rääkis, et idee Abele e-residendi kaart kinkida tuli sellest, et Jaapan on välja töötamas omaenda riiklikku digitaalset ID-kaarti, milles ka Eesti on kaasa löönud.

"Oli mõte, et kuna nemad on liikunud oma infosüsteemide arendamisega meiega samas suunas, siis me anname neile võrdlusmomendi," ütles Kotka.

Eesti riiklik delegatsioon on Jaapanis ilma valitsusliikmeteta.